S-2834/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. maí 2021, á hendur G-kk-þgf B-kk-þgf, [...], [...], [...], fyrir eftirtalin umferðarlagabrot, með því að hafa:1. Mánudaginn 12. október 2020 ekið bifreiðinni [...] sviptur ökurétti um Þverholt í Reykjavík, við Háholt, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 17. nóvember 2020 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,85‰ ) um Vesturlandsveg í Reykjavík, við Saltvík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 19. desember 2020 ekið bifreiðinni [...] sviptur ökurétti um Vesturlandsveg í Reykjavík, við Þingvallarveg, þar sem lögregla stöðvaði aksturinn.

Þess er krafist að ákærði verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 19. maí 2021, gekkst ákærði undir viðurlagaákvörðun Héraðsdóms Reykjavíkur 7. nóvember 2018 fyrir ölvunarakstur og var þá sviptur ökurétti í þrjú ár frá þeim degi að telja. Með viðurlagaákvörðun 4. desember 2019 gekkst ákærði undir sektarrefsingu á ný vegna ölvunaraksturs og aksturs sviptur ökurétti og var jafnframt sviptur ökurétti í 5. ár frá 7. nóvember 2021 að telja. Með dómi 9. september 2020 var ákærði dæmdur í 45 daga fangelsi fyrir ölvunarakstur og akstur sviptur ökurétti. Með dóminum var ákærði einnig sviptur ökurétti ævilangt.

Við ákvörðun refsingar verður að miða við að ákærði hafi nú í fjórða sinn unnið sér til refsingar fyrir akstur undir áhrifum áfengis og í þriðja sinn fyrir akstur sviptur ökurétti, allt innan ítrekunartíma í skilningi 71. gr. almennra hegningarlaga nr. 19/1940. Ákærði tók til máls við fyrirtöku málsins í dag og gekkst við brotunum en kvaðst ekki muna eftir að hafa framið þau. Hann kveðst iðrast gjörða sinna mjög og sé staðráðinn í því að taka sig í gegn. Ákærði játaði brot sín greiðlega fyrir dómi og verður það virt til refsimildunar sbr. 8. tölul. 1. mgr. 70. gr. almennra hegningarlaga nr..19/1940.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 141.360 krónur, að meðtöldum virðisaukaskatti, og 25.407 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf B-kk-nf, sæti fangelsi í 4 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 141.360 krónur og 25.407 krónur íannan sakarkostnað.

A-kvk-nf S-kvk-nf